[{"text_idx": "#000001", "text": "Venemaa ekspresident Dmitri Medvedev sarjas teisipa\u0308eval Venemaa \u201cvihkajaid\u201d, nimetades neid \u201cdegenerantideks\u201d ja lubades nad \u201ca\u0308ra kaotada\u201d."}, {"text_idx": "#000002", "text": "\u201cMinult on sageli ku\u0308situd, miks mu Telegrami-postitused nii karmid on. Vastus on, et ma vihkan neid. Nad on to\u0303prad ja degenerandid,\u201d u\u0308tles president Vladimir Putini la\u0308hedane liitlane suhtlusvo\u0303rgustikus Telegram."}, {"text_idx": "#000003", "text": "\u201cNad tahavad meile, Venemaale, surma. Ja kuni ma olen elus, annan ma endast ko\u0303ik, et nad a\u0308ra kaotada,\u201d u\u0308tles kunagi uuendusmeelseks peetud 56-aastane Medvedev u\u0308ksikasju ta\u0308psustamata."}, {"text_idx": "#000004", "text": "Medvedev, kes oli president aastatel 2008-2012, on nu\u0308u\u0308d julgeolekuno\u0303ukogu asejuht."}, {"text_idx": "#000005", "text": "Medvedev on kaasaegse Venemaa ainus president, kes on teeninud ametis u\u0308he ametiaja. Ametisse asudes lubas ta teha selle vabamaks ja demokraatlikumaks riigiks."}, {"text_idx": "#000006", "text": "Septembris 2011 no\u0303ustus ta aga U\u0308htse Venemaa kongressil, et loobub uuesti kandideerimisest ja vahetab to\u0308o\u0308kohad toonase peaministri Putiniga, pa\u0308lvides sellega pilkeid nii opositsioonilt kui paljudelt oma kunagistelt toetajatelt."}, {"text_idx": "#000007", "text": "Alates Venemaa kallaletungist Ukrainale 24. veebruaril ja karmidest La\u0308a\u0308ne sanktsioonidest, on Medvedev vo\u0303tnud sotsiaalmeedias aina ka\u0308redamalt so\u0303na."}, {"text_idx": "#000008", "text": "Mais teatas ta, et La\u0308a\u0308s ei peaks ootama Venemaalt toidutarnete ja\u0308tkamist, kui Moskvale Ukrainasse tungimise eest \u201carulagedaid\u201d sanktsioone kehtestatakse."}, {"text_idx": "#000010", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000018", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}, {"text_idx": "#000027", "text": "Tu\u0308rgis ja Su\u0308u\u0308rias hukkus vo\u0303imsas maava\u0308rinas u\u0308le 3800 inimese"}, {"text_idx": "#000028", "text": "Ukraina seadusandjad: kaitseministrit sel na\u0308dalal ei vahetata; Bennett: Putin lubas mulle so\u0303ja alguses, et ei tapa Zelensko\u0303id; Scholz u\u0308ksmeelest Zelensko\u0303iga: la\u0308a\u0308ne relvi Venemaa pinnal ei kasutata (65)"}]